ಡ್ರೈ ಐಸನ್ನು ಸಾಮಾನ್ಯವಾಗಿ ಚಕ್ರಗತಿಯಲ್ಲದ ಶೈತ್ಯೀಕರಣದ ವಿಧಾನವನ್ನು ಬಳಕೆ ಮಾಡಿಕೊಂಡು, ಆಹಾರ ಸಂರಕ್ಷಣೆಯನ್ನು ಮಾಡಲಾಗುತ್ತದೆ.

ತಂಪಾಗಿ ಅಥವಾ ಶೀತಾವರಣದಲ್ಲಿ ಉಳಿಯಬೇಕಾದ ವಸ್ತುಗಳನ್ನು ಕಟ್ಟಲು ಇದನ್ನು ಸಾಧಾರಣವಾಗಿ ಬಳಸಲಾಗುತ್ತದೆ, ಉದಾಹರಣೆಗೆ, ಯಾಂತ್ರಿಕ ಶೀತಲೀಕರಣವನ್ನು ಬಳಸದೆ, ಐಸ್ ಕ್ರೀಮ್ ಅಥವಾ ಜೀವವಿಜ್ಞಾನದ ಮಾದರಿಗಳು ಸಂರಕ್ಷಿಸುವುದಕ್ಕೆ ಬಳಸಲಾಗುತ್ತದೆ.

ಅಲ್ಲದೆ, ಡ್ರೈ ಐಸನ್ನು ಶೀಘ್ರ ಘನೀಕರಣ ಆಹಾರದಲ್ಲಿ, ಪ್ರಯೋಗಾಲಯದಲ್ಲಿ ಜೀವವಿಜ್ಞಾನದ ಮಾದರಿಗಳಿಗೆ, ಕಾರ್ಬೊನೇಟ್ ಪಾನೀಯಗಳಲ್ಲಿ, ಹಾಗು ಐಸ್ ಕ್ರೀಮ್‌ನ ತಯಾರಿಕೆಯಲ್ಲಿ ಬಳಸಲಾಗುತ್ತದೆ.

ಡ್ರೈ ಐಸನ್ನು ಮುಚ್ಚಿದ ಧಾರಕಗಳಲ್ಲಿರುವ ಧಾನ್ಯಗಳು ಹಾಗು ಧಾನ್ಯದ ಉತ್ಪನ್ನಗಳಲ್ಲಿ ಉಂಟಾಗುವ ಕೀಟಾಣುಗಳನ್ನು ತಡೆಗಟ್ಟಲು ಹಾಗು ಅದನ್ನು ನಿರೋಧಿಸಲು ಬಳಸಲಾಗುತ್ತದೆ. ಏಕೆಂದರೆ ಅದು ಆಮ್ಲಜನಕವನ್ನು ಸ್ಥಳಾಂತರಿಸುತ್ತದೆ ಆದರೆ ಅಂತಹ ಆಹಾರದ ಗುಣಮಟ್ಟ ಹಾಗು ರುಚಿಯಲ್ಲಿ ಬದಲಾವಣೆಯನ್ನು ತರುವುದಿಲ್ಲ. ಇದೆ ಕಾರಣದಿಂದಾಗಿ, ಇದು ಆಹಾರದಲ್ಲಿ ಎಣ್ಣೆಗಳನ್ನು ವಿಲಂಬನಗೊಳಿಸುತ್ತದೆ ಅಥವಾ ತಡೆಗಟ್ಟುವುದರ ಜೊತೆಗೆ ಕೊಬ್ಬು ಕಮಟು ಹಿಡಿಯುವುದನ್ನು ಸಹ ತಡೆಗಟ್ಟುತ್ತದೆ.

ಡ್ರೈ ಐಸನ್ನು ನೀರಿನಲ್ಲಿಟ್ಟಾಗ ಉತ್ಪತನ ಕ್ರಿಯೆಯು ಚುರುಕುಗೊಳ್ಳುತ್ತದೆ, ಜೊತೆಗೆ ಕಡಿಮೆ ಅದ್ದಿಕೆಯನ್ನು ಹೊಂದಿರುವ ಹೊಗೆ ಮಾದರಿಯ ಮಂಜಿನ ದಟ್ಟ ರಾಶಿಯು ಸೃಷ್ಟಿಯಾಗುತ್ತದೆ. ಇದನ್ನು ಮಂಜಿನ ಯಂತ್ರಗಳು, ಚಿತ್ರ ಮಂದಿರಗಳು, ಡಿಸ್ಕೋ ಥೆಕ್ಕುಗಳಲ್ಲಿ, ಜನ ಸ್ಥಾನಗಳ ಆಕರ್ಷಣೆಯಲ್ಲಿ, ಹಾಗು ನೈಟ್ ಕ್ಲಬ್ಗಳಲ್ಲಿ, ನಾಟಕೀಯ ಪರಿಣಾಮವನ್ನು ಬೀರಲು ಬಳಸಲಾಗುತ್ತದೆ. ಹೆಚ್ಚಿನ ಕೃತಕ ಮಂಜಿನ ಯಂತ್ರಗಳಲ್ಲಿ ಮಂಜು ಹೊಗೆಯ ಮಾದರಿ ಮೇಲಕ್ಕೆರುತ್ತದೆ, ಇದಕ್ಕೆ ಭಿನ್ನವಾಗಿ ಡ್ರೈ ಐಸ್‌ನ ಮಂಜು ನೆಲದ ಮೇಲೆ ಸುಳಿದಾಡುತ್ತದೆ. ದಟ್ಟ ಮಂಜಿನ ಪರಿಣಾಮಗಳು ಅಗತ್ಯವಿರುವ ಚಿತ್ರ ನಿರ್ಮಾಣಗಳಲ್ಲಿ ಡ್ರೈ ಐಸ್ ಬಹಳ ಸಹಕಾರಿಯಾಗಿದೆ.

ಇದನ್ನು ಸಾಂಧರ್ಬಿಕವಾಗಿ ಸಣ್ಣ ಗಂಟುಗಳನ್ನು ಹೆಪ್ಪುಗಟ್ಟಿಸಿ ಅದನ್ನು ತೆಗೆಯಲು ಬಳಸಲಾಗುತ್ತದೆ. ಆದಾಗ್ಯೂ, ದ್ರವರೂಪದ ಸಾರಜನಕವು ಈ ಕ್ರಿಯೆಯನ್ನು ಉತ್ತಮವಾಗಿ ನಿರ್ವಹಿಸುತ್ತದೆ, ಇದು ತುಂಬಾ ತಂಪಾಗಿರುವ ಕಾರಣ, ಈ ಕ್ರಿಯೆಗೆ ಬಹಳ ಕಡಿಮೆ ಸಮಯ ಹಾಗು ಕಡಿಮೆ ಒತ್ತಡದ ಅವಶ್ಯಕತೆಯಿರುತ್ತದೆ. ಆದಾಗ್ಯೂ, ಡ್ರೈ ಐಸ್‌ನ ಸಂಗ್ರಹಣೆಯಲ್ಲಿ ಕೆಲವು ಸಮಸ್ಯೆಗಳಿವೆ, ಏಕೆಂದರೆ, ಅಗತ್ಯ ಬಿದ್ದಾಗ ಇದನ್ನು ಸಂಪೀಡನಗೊಂಡ ಇಂಗಾಲದ ಡೈಆಕ್ಸೈಡ್ ಅನಿಲದಿಂದ ಉತ್ಪಾದಿಸಬಹುದು.

ಕೊಳಾಯಿಗಾರರು ಒಂದು ಪೈಪಿನ ಸುತ್ತ ಒಂದು ರಕ್ಷಣಾ ಹೊದಿಕೆಗೆ ಬಲ ನೀಡುವ ಒತ್ತಡಕ್ಕೊಳಗಾದ ದ್ರವದ ಸಾಧನವನ್ನು ಬಳಕೆ ಮಾಡುತ್ತಾರೆ; ರೂಪುಗೊಂಡ ಡ್ರೈ ಐಸ್, ನೀರಿನ ಘನೀಕರಣಕ್ಕೆ ಕಾರಣವಾಗುವುದರ ಜೊತೆಗೆ ಒಂದು ಐಸ್ ಪ್ಲಗ್‌ನ್ನು ರೂಪಿಸುತ್ತದೆ. ಇದು ಅವರಿಗೆ ಮುಖ್ಯವಾದ ನೀರಿನ ಕೊಳಾಯಿಯನ್ನು ನಿಲ್ಲಿಸದೆ ರಿಪೇರಿ ಮಾಡಲು ಸಾಧ್ಯವಾಗುತ್ತದೆ. ಈ ವಿಧಾನವನ್ನು 4 ಇಂಚಿನವರೆಗೂ (100 ಮಿಮೀ) ವ್ಯಾಸವನ್ನು ಹೊಂದಿರುವ ಪೈಪುಗಳಿಗೆ ಬಳಕೆ ಮಾಡಬಹುದಾಗಿದೆ.

ಡ್ರೈ ಐಸನ್ನು ಸೊಳ್ಳೆಗಳನ್ನು ಹಾಗು ಇತರ ಕ್ರಿಮಿಗಳನ್ನು ತಡೆಯುವ ಆಕರ್ಷಕ ಪದಾರ್ಥವಾಗಿಯೂ ಸಹ ಬಳಸಬಹುದಾಗಿದೆ, ಏಕೆಂದರೆ ಇವುಗಳು ಇಂಗಾಲದ ಡೈಆಕ್ಸೈಡ್ ಎಡೆಗೆ ಆಕರ್ಷಣೆಯನ್ನು ಹೊಂದಿರುತ್ತವೆ.

ಕಂಪ್ಯೂಟರ್ ಭಾಗಗಳನ್ನು ತಂಪುಗೊಳಿಸುವ ಒಂದು ಪರ್ಯಾಯ ವಿಧಾನವೆಂದರೆ ಡ್ರೈ ಐಸ್‌ನ ಬಳಕೆ. ಈ ಉದ್ದೇಶವನ್ನು ಹೆಚ್ಚಿನ ಸಾಂಪ್ರದಾಯಿಕ ಮಾದರಿಗಳಾದ ಫ್ಯಾನ್ ನ ಬಳಕೆ, ಶಾಖವನ್ನು ವರ್ಗಾಯಿಸುವ ದ್ರವಗಳು, ದ್ರವರೂಪದ ಸಾರಜನಕ, ಅಥವಾ ಶೈತ್ಯೀಕರಣದ ಘಟ್ಟ ಬದಲಾವಣೆಗಳು ಮರೆಮಾಡಿವೆ.

ಉಪಯೋಗಗಳು
ಗುಣಲಕ್ಷಣಗಳು
ಸುರಕ್ಷತೆ
ವಾಣಿಜ್ಯ ಬಳಕೆ